pythainlp/thai_wikipedia_clean_20230101 huggingface dataset:
การแข่งขันเพลย์ออฟจะเป็นการแข่งขันระหว่าง 6 ทีมเพื่อหา 2 ทีมที่ดีที่สุดไปเล่นฟุตบอลโลกรอบสุดท้าย, 6 ทีมจะมาจาก 5 สมาพันธ์ (ไม่มีสมาพันธ์ยูฟ่า) ส่วนอีกหนึ่งทีมจะมาจากสมาพันธ์ของประเทศเจ้าภาพ (ปีนี้คือคอนคาแคฟ)
วิธีการคัดเลือกทีมไปเล่นฟุตบอลโลก 2026 นั้นยังไม่เป็นที่แน่นอน สภาฟีฟ่าตัดสินว่าเจ้าภาพจะมีสิทธิในการแข่งขันโดยอัตโนมัติ เจ้าหน้าที่ในการเสนอตัวของสหรัฐคาดหวังว่าประเทศเจ้าภาพทั้ง 3 จะเป็นสถานที่มอบรางวัลโดยอัตโนมัติ
มีเมืองที่เสนอตัว 23 เมืองและจะลดลงเหลือ 16 เมืองใน พ.ศ. 2563 หรือ 2564 (3 เมืองในแคนาดา, 3 เมืองในเม็กซิโก และ 10 เมืองในสหรัฐ) :
เหตุการณ์ยึดมัสยิดอัลฮะรอม
เหตุการณ์ยึดมัสยิดอัลฮะรอม เกิดขึ้นเมื่อเดือนพฤศจิกายนถึงธันวาคม ค.ศ. 1979 เมื่อกลุ่มหัวรุนแรงต้องการที่จะโค่นราชวงศ์ซะอูด ยึดครองมัสยิดอัลฮะรอม ที่มักกะฮ์ ประเทศซาอุดีอาระเบีย มุฮัมมัด อับดุลลอฮ์ อัลเกาะฮ์ตานีได้อ้างว่าตนเป็นมะฮ์ดี (ผู้ฟื้นฟูอิสลาม) แล้วเรียกให้มุสลิมทุกคนเชื่อฟังเขา โดยประมาณสองสัปดาห์ กองกำลังพิเศษของซาอุดีอาระเบียได้รับการสนับสนุนจากกองทัพปากีสถานและฝรั่งเศส แล้วสู้เพื่อยึดมัสยิดกลับคืนมา
เรื่องนี้ทำให้โลกอิสลามตกใจ เพราะมีการยึดสถานที่ศักดิ์สิทธิ์ของอิสลาม, นำตัวประกันจากผู้แสวงบุญ และการตายของผู้ก่อการร้าย, กองกำลังรักษาความปลอดภัย และตัวประกันมากกว่าร้อยชีวิต การยึดได้สิ้นสุดลงภายในสองสัปดาห์และมัสยิดได้ถูกทำความสะอาดให้เรียบร้อย อัลเกาะฮ์ตานีถูกฆ่าในระหว่างการจับกุม แต่ญุฮัยมานและผู้ติดตามอีก 67 คนถูกจับแล้วถูกประหารชีวิตโดยการตัดศีรษะ
หลังจากการโจมตี สมเด็จพระราชาธิบดีคอลิด บิน อับดุลอะซีซ อาล ซะอูด ทรงตรัสว่าให้เคารพกฎชะรีอะฮ์ (กฎหมายอิสลาม) มากกว่าเดิม พระองค์ทรงแนะนำให้อุลามะและนักอนุรักษ์ศาสนาให้มีกำลังใจ และทหารเข้มงวดมากขึ้น
การยึดครองเริ่มโดยญุฮัยมาน อัล-อุตัยบี โดยที่เขาคิดว่า มุฮัมมัด อับดุลเลาะฮ์ อัลเกาะฮ์ตานี ผู้เป็นน้องเขยจะเป็นมะฮ์ดีคนต่อไป ผู้ที่มายังโลกก่อนวันสิ้นโลก ผู้ติดตามได้อธิบายว่า เขาสมควรเป็นมะฮ์ดีคนต่อไปเพราะชื่อของเกาะฮ์ตานีและพ่อของเขาเป็นชื่อเดียวกันกับศาสดามุฮัมมัดและพ่อของเขา และมีรายงานว่า "คนที่มีชื่อของตนเองและพ่อของเขาจะมีชื่อเดียวกันกับมุฮัมหมัดและพ่อของเขา และเขาจะมาจากทางเหนือของมักกะฮ์" เพื่อยืนยันความเชื่อนี้ วันที่โจมตีจึงเป็นวันที่ 20 พฤศจิกายน ค.ศ. 1979 ซึ่งเป็นวันเแรกของ ฮ.ศ. 1400 ตามปฏิทินฮิจเราะห์ แล้วมีการเชื่อมโยงไปยังธรรมเนียมของมุญาดิดที่ว่า บุคคลที่จะทำให้อิสลามกลับคืนดั่งเดิมจะมาทุก ๆ ศตวรรษ
การยึดมัสยิด.
ในช่วงเช้าของวันที่ 20 พฤศจิกายน ค.ศ. 1979 เช็คมุฮัมหมัด อัล-สุบายิล อิหม่ามประจำมัสยิดกำลังเตรียมตัวละหมาดพร้อมกับคนประมาณ 50,000 คน ในช่วงประมาณ 5:00 น. เขาถูกขัดจังหวะโดยการปิดตา ประตูถูกปิดทุกบาน และสังหารตำรวจสองนายที่ติดอาวุธกระบองไม้สำหรับตีคนที่ไม่ฟังพวกเขาเท่านั้น จำนวนผู้ก่อการร้ายมี "อย่างน้อย 500 คน" หรือ "สี่ถึงห้าร้อย" และรวมถึงจำนวนเด็กและผู้หญิงบางคนที่เข้าร่วมกองทหารของ อัล-อุตัยบี
หลังจากนั้นผู้ก่อการร้ายได้ปล่อยตัวประกันส่วนใหญ่และขังส่วนที่เหลือในสถานที่ศักดิ์สิทธิ์ พวกเขาจัดกองกำลังป้องกันที่ชั้นบนของมัสยิด และคนยิงสไนเปอร์ที่มินาเร็ต ไม่มีใครที่อยู่ข้างนอกรู้ว่ามีตัวประกันกี่คน ทหารกี่นาย และพวกเขาจัดการตั้งทัพอย่างไร
การต่อสู้ได้ยืดเยื้อไปกว่าสองสัปดาห์ และมีรายงานทางการว่า "มีนักแสวงบุญ, ทหาร และคนเคร่งในลัทธิ 255 ถูกฆ่า" และ "ได้รับบาดเจ็บไป 560 คน ... อย่างไรก็ตาม นักการทูตได้อธิบายว่าอาจมีจำนวนมากกว่านั้น" กำลังทหารเสียชีวิตไป 127 คน และบาดเจ็บไป 451 คน
ผู้ต้องขัง, การสอบสวน และการประหาร.
อัล-กอฮ์ตานีถูกฆ่าในระหว่างการจับกุม แต่ญุฮัยมานและผู้ติดตามอีก 67 คนถูกจับแล้วถูกประหารชีวิตโดยการตัดหัว พวกเขาไม่ได้รับการผ่อนปรน พร้อม 7 ข้อหาใหญ่ ดังนี้:
ภานุพงศ์ พลซา
ภานุพงศ์ พลซา (ชื่อเล่น: ดิว; 3 มิถุนายน พ.ศ. 2537 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางให้แก่สโมสรฟุตบอลชลบุรี ในศึกไทยลีกและทีมชาติไทย
ภานุพงศ์ พลซา เริ่มเล่นฟุตบอลครั้งแรกขณะอายุได้ 3 ปี โดยมีบิดาซึ่งเป็นนักฟุตบอลเขต 4 จังหวัดเลย เป็นผู้ฝึกสอน และเข้าร่วมทีมโรงเรียนอัสสัมชัญศรีราชาเมื่อเป็นนักศึกษาระดับชั้นมัธยมศึกษาปีที่ 2 โดยสามารถพาทีมคว้าแชมป์ฟุตบอลไพรม์มินิสเตอร์ รุ่นอายุ 16 ปี ได้ถึง 2 สมัยติดต่อกัน กระทั่งได้เข้าร่วมฟุตบอลทีมชาติไทยรุ่นอายุไม่เกิน 16 ปี
ด้านผลงานระดับอาชีพ ภานุพงศ์เป็นผู้ทำหน้าที่ร่วมกับสโมสรฟุตบอลชลบุรี ในศึกโตโยต้า ลีกคัพ 2559 และไทยลีก ฤดูกาล 2559 รวมถึงเป็นผู้มีส่วนช่วยให้ทีมของตนเป็นฝ่ายชนะสโมสรฟุตบอลจังหวัดเชียงใหม่ ผ่านเข้าสู่รอบ 16 ทีมสุดท้ายในศึกโตโยต้า ลีกคัพ 2560
เทิดศักดิ์ ใจมั่น เมื่อครั้งที่เป็นหัวหน้าผู้ฝึกสอนสโมสรฟุตบอลชลบุรี ได้ให้การยกย่องภานุพงศ์ ว่ามีพัฒนาการทางฝีเท้าได้จนเป็นกำลังสำคัญของทีม และเชื่อว่ามีคุณสมบัติต่อการเข้าร่วมฟุตบอลทีมชาติไทยชุดซีเกมส์
เทศกาลภาพยนตร์นานาชาติมอสโก
เทศกาลภาพยนตร์นานาชาติมอสโก (, translit. "Moskóvskiy myezhdoonaródniy kinofyestivál"; อักษรย่อ MIFF) เป็นเทศกาลภาพยนตร์ที่จัดขึ้นในกรุงมอสโก จัดขึ้นครั้งแรกในปี 1935 และเริ่มจัดเป็นประจำตั้งแต่ปี 1959 ตั้งแต่จัดงานในปี 1959 เทศกาลภาพยนตร์นานาชาติมอสโกจะจัดงานทุก ๆ สองปีในเดือนกรกฎาคมสลับกับเทศกาลคาร์โลวีวารี ก่อนที่เทศกาลนี้จะเปลี่ยนเป็นจัดงานเป็นประจำทุกปีตั้งแต่ปี 1995
รางวัลยอดเยี่ยมของเทศกาลนี้คือรูปปั้นของนักบุญจอร์จที่ฆ่ามังกรซึ่งเป็นตราประจำกรุงมอสโก Nikita Mikhalkov เป็นประธานจัดงานเทศกาลตั้งแต่ปี 2000 ในช่วงหลายปีที่ผ่านมา รางวัล Stanislavsky Award- "I Believe. Konstantin Stanislavsky" สำหรับความสำเร็จในการแสดงได้มอบให้กับนักแสดงเช่น Jack Nicholson, Jeanne Moreau, Meryl Streep, Harvey Keitel, Fanny Ardant, Daniel Olbrychski, Gérard Depardieu, Oleg Yankovsky, Isabelle Huppert, Emmanuelle Beart, Helen Mirren ในปี 2012 รางวัลนี้ได้มอบให้กับนักแสดงหญิงชาวฝรั่งเศส กาทรีน เดอเนิฟว์ ในปี 2012 กรรมการนำโดยผู้กำกับชาวบราซิล Hector Babenco และในบรรดากรรมการเป็นผู้สร้างภาพยนตร์ที่มีชื่อเสียงจากประเทศต่าง ๆ เช่น Jean Marc Barr ผู้กำกับและนักแสดงชาวฝรั่งเศสที่มีชื่อเสียง, Javor Gardev ผู้กำกับภาพยนตร์ชาวบัลแกเรีย, Adriana Chiesa di Palma ผู้อำนวยการสร้างภาพยนตร์จากอิตาลี, Sergei Loban จากรัสเซีย โดยประธานคณะกรรมการตัดสิน "ภาพรวม" เป็นผู้อำนวยการสร้างภาพยนตร์ Marina Razbezhkina (รัสเซีย) ผู้อำนวยการจัดเทศกาลคือ Kirill Razlogov
สาธารณรัฐจีน (2455–2492)
จักรพรรดินู่เอ๋อร์ฮาชื่อ
หนูเอ่อร์ฮาชื่อ
หง ไท่จี๋
ด่านซันไห่
ด่านชันไห่
Shanhai Pass
เขตสโกเน
เทศบาลบยุฟ
จังหวัดอันตัลยา
การตีฝ่าช่องแคบ
การตีฝ่าช่องแคบ  หรือ ปฏิบัติการเซอร์เบอรัส  เป็นปฏิบัติการทางทะเลของเยอรมันในช่วงสงครามโลกครั้งที่สอง ครีคส์มารีเนอ (กองทัพเรือเยอรมัน) กองเรือรบประกอบด้วยเรือประจัญบานสองลำคือเรือประจัญบานชั้นชาร์นฮอสท์, เรือลาดตระเวนหนัก พรินซ์ ยูจีน และเรือคุ้มกัน ได้แล่นเรือเข้าหาแนวปิดกั้นของอังกฤษจากแบร็สต์ในแคว้นเบรอตาญ เรือชาร์นฮอสท์และไกเซเนา ได้เดินทางถึงแบร็สต์ในวันที่ 22 มีนาคม ค.ศ. 1941 ภายหลังจากประสบความสำเร็จในปฏิบัติการเบอร์ลินในมหาสมุทรแอตแลนติก การโจมตีฉาบฉวยต่อต้าน-พาณิชย์ที่ห่างไกลได้ถูกวางแผน (จนกระทั่งปลายเดือนพฤษภาคม ค.ศ. 1941) และเรือได้ใช้อู่ต่อเรือที่แบร็สต์เพื่อประกอบตกแต่งใหม่และซ่อมแซม พวกเขาได้แสดงให้เห็นว่าเป็นภัยคุกคามที่สำคัญต่อขบวนเรือขนส่งสินค้าของฝ่ายสัมพันธมิตรบนมหาสมุทรแอตแลนติก หนึ่งในการโจมตีฉาบฉวยทางอากาศที่ได้ถูกดำเนินโดยกองทัพอากาศหลวง (RAF) เข้าปะทะกับสองเรือรบ ตั้งแต่วันที่ 30 พฤษภาคม ค.ศ. 1941 (และได้มุ่งเป้าหมายไปที่เรือพรินซ์ ยูจีน ซึ่งได้ปรากฏตัวเมื่อวันที่ 1 มิถุนายน ค.ศ. 1941) ด้วยความเสียหายอย่างหนักที่ได้เกิดขึ้นบนเรือไกเซเนา เมื่อวันที่ 6 เมษายน ค.ศ. 1941 และบนเรือชาร์นฮอสท์ เมื่อวันที่ 24 กรกฎาคม ค.ศ. 1941หลังจากได้แยกย้ายไปยัง La Pallice การซ่อมแซมจากความเสียหายในครั้งนี้ได้เสร็จสิ้นลงในเดือนสิงหาคม ได้มีการพิจารณาคำนึงถึงการให้อพยพเรือ
ในปลายปี ค.ศ. 1941 อดอล์ฟ ฮิตเลอร์ได้ออกคำสั่งต่อกองบัญชาการใหญ่กองทัพเรือเยอรมัน (OKM) เพื่อวางแผนปฏิบัติการเพื่อการเดินทางกลับของกองเรือไปยังฐานทัพเยอรมัน เพื่อตอบโต้กลับที่น่าจะเป็นไปได้ของการรุกรานนอร์เวย์ของอังกฤษ การประชุมได้ถูกจัดขึ้นในกรุงปารีส เมื่อวันที่ 1 มกราคม ค.ศ. 1942 สำหรับการวางแผนขั้นตอนสุดท้ายของปฏิบัติการ เส้นทางที่สั้นที่สุดบนช่องแคบอังกฤษได้เป็นที่นิยมเพื่อเป็นทางอ้อมบนรอบเกาะอังกฤษ เพื่อใช้ประโยชน์จากความประหลาดใจและจากการคุ้มกันทางอากาศโดยลุฟท์วัฟเฟอและเมื่อวันที่ 12 มกราคม ค.ศ. 1942 ฮิตเลอร์ได้ออกคำสั่งจากปฏิบัติการให้ดำเนินการ
ฝ่ายอังกฤษได้ใช้ประโยชน์จากการถอดรหัสลับจากเครื่องวิทยุรหัสข้อความลับของเยอรมันอย่างเครื่องอินิกมา การลาดตะเวนทางอากาศโดยหน่วยถ่ายภาพการลาดตระเวนแห่งกองทัพอากาศหลวง (Photographic Reconnaissance Unit-PRU) และสายลับในฝรั่งเศสที่ดำเนินการโดยราชการข่าวกรองลับ(MI6) ของอังกฤษ เพื่อจับตาดูเรือและรายงานถึงความเสียหายที่เกิดขึ้นจากเครื่องบินทิ้งระเบิดของอังกฤษ ปฏิบัติการฟลูเลอร์ การประสานงานร่วมกันระหว่างราชนาวี-RAF ในแผนฉุกเฉิน ได้ถูกคิดขึ้นเพื่อตอบโต้การโจมตีโดยเรือเยอรมันต่อขบวนเรือขนส่งสินค้าบนแอตแลนติก การกลับไปที่ท่าเรือเยอรมันโดยแล่นเรือรอบเกาะอังกฤษหรือรีบแล่นผ่านช่องแคบอังกฤษ ด้วยความตั้งใจของเรืออังกฤษในน่านทะเลใต้ได้ถูกยับยั้งโดยความจำเป็นที่จะต้องเก็บเรือไว้ที่ Scapa Flow ในสก็อตแลนด์ ในกรณีของการโจมตีโดยเรือประจัญบานเทียร์พิตส์จากนอร์เวย์ กองทัพอากาศหลวงจำเป็นที่จะต้องถอดถอนฝูงเครื่องบินจากการทิ้งระเบิดและกองบัญชาการชายฝั่งเพื่อหน้าที่โพ้นทะเลและเก็บระเบิดตอร์ปิโดในสกอตแลนด์ที่เตรียมพร้อมสำหรับเทียร์พิตส์ ซึ่งขีดจำกัดความสามารถในการรวบรวมเครื่องบินจำนวนมากเพื่อเข้าปะทะการพุ่งชนช่องแคบ เช่นเดียวกับสภาพอากาศในช่วงฤดูหนาวซึ่งจะทำให้ลดวิสัยทัศน์ และสนามบินที่ถูกปิดกั้นด้วยหิมะ
เมื่อวันที่ 11 กุมภาพันธ์ เรือของครีคส์มารีเนอได้ออกจากแบร็สต์ เวลา 9 นาฬิกา 14 นาที และสามารถหลบหนีจากการตรวจจับได้นานกว่าสิบสองชั่วโมง เข้าใกล้กับช่องแคบโดเวอร์โดยไม่มีการตรวจพบ ลุฟท์วัฟเฟอได้ดำเนินปฏิบัติการทันเดอร์โบท (Unternehmen Donnerkeil) เพื่อเตรียมการคุ้มกันทางอากาศและเรือที่อยู่ใกล้โดเวอร์ อังกฤษได้เริ่มปฏิบัติการเข้าปะทะเรือเยอรมัน กองทัพอากาศหลวง กองเรืออาร์มอากาศ (Fleet Air Arm) กองทัพเรือและปืนใหญ่ชายฝั่ง ปฏิบัติการได้ล้มเหลวอย่างราคาแพง แต่ชาร์นฮอสท์และไกเซเนาได้ถูกยิงเข้าที่ทุ่นระเบิดในทะเลเหนือและได้รับความเสียหาย (ชาร์นฮอสท์ได้ถูกปลดออกจากภารกิจเป็นเวลาหนึ่งปี) โดยวันที่ 13 กุมภาพันธ์ เรือได้เดินทางกลับถึงท่าเรือเยอรมันอย่างปลอดภัย วินสตัน เชอร์ชิล นายกรัฐมนตรีอังกฤษรู้สึกไม่พอใจที่ไม่สามารถจมเรือเยอรมันได้ ทั้งๆที่อยู่ใกล้แค่เอื้อมจึงได้สั่งให้มีการสอบสวนอย่างโกลาหลและหนังสือพิมพ์ข่าวเดอะไทมส์ได้ประณามถึงความล้มเหลวของอังกฤษ ครีคส์มารีเนอได้วิพากษวิจารณ์ถึงปฏิบัติการที่ได้รับนั้นประสบความสำเร็จทางยุทธวิธีและความล้มเหลวเชิงกลยุทธ์ โดยแลกกับการคุกคามขบวนเรือเรือขนส่งสินค้าแอตแลนติกโดยเรือบนผิวน้ำของเยอรมันเพื่อตั้งข้อสงสัยถึงการคุกคามนอร์เวย์ เมื่อวันที่ 23 กุมภาพันธ์ เรือพรินซ์ ยูจีนได้มีชัยทางยุทธนาวีในนอร์เวย์ ได้รับการซ่อมแซม และใช้เวลาที่เหลือของสงครามในทะเลบอลติก เรือไกเซเนาได้เข้าสู่อู่ต่อเรือแห้งและถูกทิ้งระเบิดในคืนวันที่ 26/27 กุมภาพันธ์ ไม่เคยได้แล่นเรืออีกเลย ส่วนเรือชาร์นฮอสท์ได้ถูกจมลงในยุทธการที่แหลมเหนือ เมื่อวันที่ 26 ธันวาคม ค.ศ. 1943
เกาะแอนสท์ เทลมันน์
กมลาสน์ เอียดศรีชาย
กมลาสน์ เอียดศรีชาย เกิดวันที่ 17 กันยายน พ.ศ. 2529 เป็นผู้ประกาศข่าวชาวไทยทางช่อง 7 HDเกิดที่จังหวัดสงขลา
กมลาสน์ เอียดศรีชาย ชื่อเล่น บี เป็นผู้ประกาศข่าวชาวไทยในสังกัดช่อง 7 HDเกิดเมื่อวันที่ 17 กันยายน พ.ศ. 2529 เกิดที่จังหวัดสงขลา จบจากการศึกษาที่โรงเรียนประถมศึกษา โรงเรียนพลวิทยาและโรงเรียนมัธยมศึกษาโรงเรียนหาดใหญ่วิทยาลัยสมบูรณ์กุลกันยา จบปริญญาตรี เกียรตินิยมอันดับ 2 คณะวิทยาการสื่อสาร สาขานิเทศศาสตร์ มหาวิทยาลัยสงขลานครินทร์ วิทยาเขตปัตตานี และปริญญาตรี คณะวิทยาการจัดการ สาขาบริหารรัฐกิจ มหาวิทยาลัยสุโขทัยธรรมาธิราช และ ปริญญาโทคณะวารสารศาสตร์และสื่อสารมวลชน สาขาการบริหารสื่อสารมวลชน มหาวิทยาลัยธรรมศาสตร์
เริ่มเข้าทำงานช่อง 7 เอชดีโดยการสอบผ่านโครงการสรรหาผู้ประกาศข่าวหนาใหม่ ช่อง 7 เอชดีอ่านข่าวเช้า และข่าวพยากรณ์อากาศ ช่วงฝนฟ้าอากาศ ต่อมาได้รับการสน้บสนุนจากครูชลธี ธารทอง ศิลปินแห่งชาติ ผลักดันเข้าเป็นนักร้องศิลปินลูกทุ่ง ค่าย ชัวร์ เอ็นเตอร์เทนเมนท์ ผลงานเด่น เพลงดับไฟใต้ และเพลงผู้ชายหลายบ้าน
ชีวิตส่วนตัว แต่งงานกับคุณยุทธนา แก่นทอง มีบุตร 2 คน ชื่อเด็กชาย ภูผา และเด็กหญิง ฟ้าใส
เหตุการณ์กองทัพใหม่ที่สี่
เหตุการณ์กองทัพใหม่ที่สี่(新四軍事件) ยังเป็นที่รู้จักกันคือ เหตุการณ์อานฮุยทางใต้(皖南事变), เกิดขึ้นในประเทศจีนในเดือนมกราคม ค.ศ. 1941 ในช่วงสงครามจีน-ญี่ปุ่นครั้งที่สอง ในช่วงสงครามกลางเมืองจีนเป็นทฤษฎีที่ได้ระงับ การร่วมมือกันระหว่างฝ่ายคอมมิวนิสต์และฝ่ายชาตินิยมเข้าปะทะกับญี่ปุ่น เป็นจุดสิ้นสุดของการร่วมมือกันอย่างแท้จริงระหว่างฝ่ายคอมมิวนิสต์และฝ่ายชาตินิยม
ปัจจุบัน นักประวัติศาสตร์ของสาธารณรัฐจีนและสาธารณรัฐประชาชนจีน ได้มองเห็นเหตุการณ์กองทัพใหม่ที่สี่ที่แตกต่างกันออกไปจากเดิม จากมุมมองของสาธารณรัฐจีนว่าเป็นการลงโทษฝ่ายคอมมิวนิสต์ที่แสนดื้อดึง จากมุมมองของสาธารณรัฐประชาชนจีนว่าเป็นการทรยศหักหลังของฝ่ายชาตินิยม
สงครามอังกฤษ-อิรัก
สงครามอังกฤษ-อิรัก (2-31 พฤษภาคม ค.ศ. 1941) เป็นการทัพทางทหารของอังกฤษเข้าปะทะกับรัฐบาลกบฏของ Rashid Ali ในราชอาณาจักรอิรักในช่วงสงครามโลกครั้งที่สอง การทัพครั้งนี้ทำให้อิรักถูกยึดครองกลับคืนโดยจักรวรรดิอังกฤษ และการกลับคืนสู่อำนาจของจักรวรรดิอังกฤษที่ถูกขับไล่ได้เป็นมิตรกับผู้สำเร็จราชการแห่งอิรัก เจ้าชาย Abd al-Ilah
วิกเตอร์ โมเซส
จักรพรรดินีมารีเยีย ฟอโดรอฟนาแห่งรัสเซีย
จักรพรรดินีมาเรีย ฟีโอโรรอฟนาแห่งรัสเซีย
แอนสท์ เทลมันน์
องค์การผู้บุกเบิกแอนสท์ เทลมันน์
อู๋ เฉี้ยนเหลียน
อู๋ เชี่ยนเหลียน หรือ Jacklyn Wu Chien-Lien (ชื่อภาษาจีน : 吳倩蓮 , ชื่อเต็มภาษาอังกฤษ : Jacqualine Wu , ชื่อย่อภาษาอังกฤษ : Jacklyn Wu) เกิดเมื่อวันที่ 3 กรกฎาคม พ.ศ. 2511 ที่กรุงไทเป เกาะไต้หวัน นักแสดง , นักร้อง ที่แจ้งเกิดและโด่งดังจากภาพยนตร์เรื่อง ผู้หญิงข้าใครอย่าแตะ (A Moment Of Romance , 1990) นางเอกคู่ขวัญหลิว เต๋อหัว เจ้าของสมญา นางเอกมหัศจรรย์แห่งเอเชีย แสดงหนังเพียงแค่เรื่องแรกก็โด่งดังไปทั่วเอเชีย
อู๋ เชี่ยนเหลียน (Jacklyn Wu) เกิดที่กรุงไทเป เกาะไต้หวัน สมัยเรียนประถมเคยอยู่ในวงขับร้องประสานเสียงของโรงเรียนสตรีจงซาน ไต้หวัน สมัยเรียนมัธยมเคยประกวดร้องเพลงได้รางวัลชนะเลิศอันดับที่สอง ในวัยเด็กเธอได้รับอิทธิพลจากภาพยนตร์อเมริกัน เรื่อง Fame เฟม ขยับเท้าก้าวสู่ฝัน , 1980 เรื่องราวของการมุ่งมั่นเป็นดาวเด่นแห่งสถาบันการแสดงและการเต้นรำในกรุงนิวยอร์ก ความประทับใจในภาพยนตร์ดังกล่าว ทำให้เธอตัดสินใจเข้าเรียนในมหาวิทยาลัยศิลปะแห่งชาติไทเป เกาะไต้หวัน ในขณะที่กำลังศึกษาอยู่ชั้นปีที่ 2 ผู้กำกับชื่อดังตู้ ฉีฟง แห่งเกาะฮ่องกง ไปสะดุดตากับภาพถ่ายของเธอภาพหนึ่ง ภาพถ่ายใบนั้นของเธอ สะท้อนถึงความดื้อรั้นในแววตาของตัวเด็กสาว ชวนหลงใหลน่าค้นหายิ่งนัก จึงตัดสินใจดึงตัวเธอมาแสดงภาพยนตร์ในที่สุด
ผู้หญิงข้าใครอย่าแตะ หรือ A Moment Of Romance ,1990 หนังจีนฮ่องกง ออกฉายในปี พ.ศ. 2533 (ค.ศ.1990) นำแสดงโดย หลิว เต๋อหัว เป็นผลงานเรื่องแรกของ อู๋ เชี่ยนเหลียน โดยเธอรับบท "โจโจ้" นางเอกของเรื่อง ผลงานกำกับเรื่องแรกของ เฉิน มู่เซิ่ง อำนายการสร้างโดย ตู้ ฉีฟง ควบคุมงานสร้างโดย หวังจิง และหลิม เหริ่นตง หรือริงโก้ แลม เรื่องราวความรักของชายหนุ่มผู้มีโลกอันมืดมน (Underworld rag) กับ หญิงสาวผู้ถูกเลี้ยงดูอย่างคุณหนูผู้มีอันจะกิน (A rich heiress) ความรักของหนุ่มสาวคู่นี้ กลายเป็นตำนานรักสุดคลาสสิคแห่งประวัติศาสตร์ภาพยนตร์จีนฮ่องกง (A major classic of Hong Kong cinema) เป็นภาพยนตร์ที่หลิว เต๋อหัว ได้สร้างคาแรกเตอร์ตัวละครที่สมบูรณ์ที่สุดลงบนแผ่นฟิล์ม (The character portrays in the film) ในบทบาทของ "อาหว๋อ" หนังประสบความสำเร็จถล่มทลายไปทั่วเอเชีย ชื่อของ "อาหว๋อ &amp; โจโจ้ " กลายเป็นตัวแทนความรักที่โรแมนติกและรันทดใจที่สุดแห่งยุคนั้น ภาพยนตร์เรื่องนี้ออกฉายที่เกาะฮ่องกง เมื่อวันที่ 14 มิถุนายน 1990 และยืนโรงฉายยาวนานถึง 6 สัปดาห์ (14 มิถุนายน 1990 ถึง 26 กรกฎาคม 1990) เกิดปรากฏการณ์กระแสปากต่อปากไปทั่วเกาะฮ่องกง จากหนังทุนต่ำธรรมดาเรื่องหนึ่งกลายเป็นหนังที่เปลี่ยนแนวการสร้างภาพยนตร์ในยุคนั้นอย่างสิ้นเชิง มีการสร้างหนังสไตล์ผู้หญิงข้าใครอย่าแตะ ตามกระแสจำนวนมากเป็นประวัติศาสตร์หน้าหนึ่งของอุตสาหกรรมภาพยนตร์จีนฮ่องกง
ความโด่งดังของ ผู้หญิงข้าใครอย่าแตะ (A Moment Of Romance ,1990) ส่งให้นางเอกของเรื่อง อู๋ เชี่ยนเหลียนเป็นนางเอกแถวหน้าสุดของวงการหนังจีนฮ่องกงในทันที เธอยังเข้าชิงรางวัลตุ๊กตาทองสาขานักแสดงหน้าใหม่ยอดเยี่ยม (Best New Performer) อีกด้วย , อู๋ ม่งต๊ะ ได้รับรางวัลตุ๊กตาทอง สาขานักแสดงสมทบชายยอดเยี่ยม (Best Supporting Actor) จากเวทีฮ่องกง ฟิล์ม อวร์อด เป็นตัวแรกและตัวเดียวในชีวิตการแสดงของเขา ทั้งส่งให้เขาเป็นดาราสมทบแนวลูกคู่พระเอกที่โด่งดังที่สุดแห่งยุค ก่อนที่จะดังเป็นพลุแตกในบทคู่หูคู่ฮากับโจว ซิงฉือ , เฉิน มู่เซิ่ง จากการกำกับภาพยนตร์เป็นเรื่องแรก กลายเป็นผู้กำกับที่โด่งดังที่สุดคนหนึ่งของวงการภาพยนตร์จีนฮ่องกงและเป็นผู้กำกับเจ้าประจำให้กับหนังของเฉินหลง และที่สำคัญที่สุด คาแรกเตอร์ของหลิว เต๋อหัว กลายเป็นต้นแบบตัวละคร (Lau 's Characters) ให้กับนักแสดงชื่อดังหลายต่อหลายคน แจ้งเกิดในบทบาทพระเอกภาพยนตร์ อย่างเช่น กัว ฟู่เฉิง นักร้องผู้โด่งดังที่รับบทพระเอกต่อในเรื่อง ผู้หญิงข้าใครอย่าแตะ ภาค 2 (A Moment Of Romance 2 ,1993) อู๋ เชี่ยนเหลียน เป็นนางเอก , หลี่หมิง นักร้องและนักแสดงละครซีรีส์รับบทพระเอกในเรื่อง ผู้หญิงข้าใครอย่าแตะ ภาคพิเศษ (Love And The City ,1994) อู๋ เชี่ยนเหลียน เป็นนางเอก , เจิ้ง อี้เจี้ยน นักแสดงละครซีรีส์รับบทพระเอกในเรื่อง ผู้หญิงข้าใครอย่าแตะ ตอน มีเธอข้างกายแม้ตายก็ยอม (The Mean Street Story ,1995) อู๋ เชี่ยนเหลียน เป็นนางเอก และนักเขียนการ์ตูน ได้นำคาแรกเตอร์ของหลิว เต๋อหัว ไปเขียนเป็นการ์ตูนจีนเรื่อง Teddy Boy ซึ่งต่อมาได้ดัดแปลงเป็นภาพยนตร์ในปี 1996 ในชื่อเรื่อง Young and Dangerous หรือชื่อไทย กู๋หว่าไจ๋ รับบทแสดงนำโดย เจิ้ง อี้เจี้ยน
ภาพยนตร์เรื่องอื่นๆที่สร้างตามกระแสมีมากมาย อย่างเช่นเรื่อง เป็นหรือตายไม่เห็นแปลก ก็เพื่อลูกก็เพื่อเธอ (Son on the Run ,1991) รับบทพระเอกโดย ม่อ เส้าชง พระเอกตาโตชื่อดังปลายยุค 80s , ผ่าหมื่นตายไปหาเธอ (In the Lap of God ,1991) รับบทพระเอกโดย จาง เหย่าหยาง (Roy Cheung) นักแสดงสมทบชื่อดังแห่งยุค 80s และ 90s หรืออย่าง ลูกข้า..ใครอย่าแตะ ที่รับบทพระเอกโดย ดาวร้ายชื่อดังแห่งยุค 80s และ 90s เฉิน ขุ้ยอัน , หน้ากากตำรวจ แตะไม่ได้ (To Live And Die In Tsimshatsui ,1994) ที่รับบทพระเอกโดย นักร้องชายเพลงจีนเบอร์หนึ่งของโลก จาง เสฺวโหย่ว และมีอู๋ เชี่ยนเหลียนเป็นนางเอก เป็นต้น บ้านเรามักเรียกหนังแนวนี้ว่า หนังตระกูล "ใครอย่าแตะ" นอกจากนี้ ยังเป็นต้นแบบให้หนังจีนฮ่องกง มีเรื่องราวความรักโรแมนติกระหว่างคู่พระนางในเนื้อเรื่องของภาพยนตร์แนว "รักระหว่างรบ" อย่างเช่นแรื่อง แตะเธอ..โลกแตกแน่ (Treasure Hunt ,1994) ของสุดยอดนักแสดงระดับตำนาน โจว เหวินฟะ , เดอะบอดี้การ์ด ขอบอกว่าเธอเจ็บไม่ได้ (The Bodyguard ,1994) ของสุดยอดดารากังฟู หลี่ เหลียนเจี๋ย , พยัคฆ์ไม่ร้าย คัง คัง ฉิก (From Beijing with Love ,1994) ของอัจฉริยะตลก โจว ซิงฉือ ทั้งยังส่งอิทธิพลต่อวงการภาพยนตร์ฮอลลีวูด หลายเรื่อง อย่างเช่น The Bodyguard ,1992 หรือชื่อไทย เดอะบอดี้การ์ด เกิดมาเจ็บเพื่อเธอ นำแสดงโดย เควิน คอสเนอร์ และวิตนีย์ ฮิวสตัน , ไททานิค (Titanic ,1997) ในตัวละครคู่พระนาง แจ็ค &amp; โรส รับบทนำแสดงโดย ลีโอนาร์โด ดิแคพรีโอ และเคต วินสเล็ต เป็นต้น
ในปี ค.ศ.1991 เธอได้แสดงคู่กับหลิว เต๋อหัว อีกครั้งหนึ่ง เป็นผลงานเรื่องที่สองของเธอในภาพยนตร์เรื่อง Casino Raider 2 ,1991 หรือชื่อไทย ผู้หญิงข้าใครอย่าแตะ ตอน แตะได้ถ้าไม่กลัวโลกแตก ภาพยนตร์เรื่องนี้แม้จะอยู่คนละจักรวาลกับ ผู้หญิงข้าใครอย่าแตะ (A Moment Of Romance ,1990) ต้นฉบับ แต่ได้รับอิทธิพลจากกระแสความโด่งดังของ ผู้หญิงข้าใครอย่าแตะ (A Moment Of Romance ,1990) อย่างชัดเจน ต่อมาเธอได้รับบทนางเอกอีกครั้งใน ผู้หญิงข้าใครอย่าแตะ ภาค 2 (A Moment Of Romance 2 ,1993) ในภาคนี้หลิว เต๋อหัว ปฏิเสธบทพระเอกให้เหตุผลว่า "อาหว๋อ" ได้ตายไปแล้วเรื่องราวความรักในภาคแรกจบไปแล้ว ภาคสองต้องเป็นความรักบทใหม่ จึงมอบบทพระเอกให้นักร้องชื่อดังแห่งทศวรรษที่ 90s กัว ฟู่เฉิง , เฉิน มู่เซิ่ง กำกับการแสดงอีกครั้ง , ตู้ ฉีฟง อำนวยการสร้างเหมือนเดิม ยังคงเลือกนางเอกเป็นเธอคนเดิม ก่อนที่ภาค 3 จะสร้างตามมาในปี 1996 (พ.ศ. 2539) ผู้หญิงข้าใครอย่าแตะ ภาค 3 ไม่มีวันไหน ไม่คิดถึงเธอ (A Moment Of Romance 3 ,1996) ตู้ ฉีฟง กำกับการแสดงแทนผู้กำกับคนเดิม เป็นการโคจรกลับมาพบกันอีกครั้งของ "หลิว เต๋อหัว &amp; อู๋ เชี่ยนเหลียน" โดยเปลี่ยนธีมหนังจากแนวขี่มอเตอร์ไซด์ เป็นการขับขี่เครื่องบินย้อนยุคสมัยสงครามโลกตามข้อเสนอของหลิว เต๋อหัว ซึ่งเคยใช้เป็นธีมหนังแนวขับเครื่องบินขับไล่ ในเรื่อง แค้นทั้งโลก เพราะเธอคนเดียว (The Adventurers ,1995) ที่แสดงคู่กับ อู๋ เชี่ยนเหลียน มาแล้วก่อนหน้านั้นเพียงปีเดียว หากจะกล่าวว่า อู๋ เชี่ยนเหลียน คือ สัญลักษณ์ของหนัง ผู้หญิงข้าใครอย่าแตะ (A Moment Of Romance) ก็คงจะไม่เกินเลยนัก
จากความสำเร็จอย่างถล่มทลายของ ผู้หญิงข้าใครอย่าแตะ (A Moment Of Romance ,1990) อู๋ เชี่ยนเหลียน กลายเป็นนางเอกแถวหน้าสุดของวงการภาพยนตร์ฮ่องกงและเอเชียอย่างมหัศจรรย์ มีผลงานแสดงภาพยนตร์ตามมาอีกกว่า 30 เรื่อง เธอมีผลงานที่โดดเด่นหลายเรื่อง อย่างเช่น ผลงานแสดงคู่กับโจว เหวินฟะ ในเรื่อง Treasure Hunt ,1994 หรือ แตะเธอ..โลกแตกแน่ , God of Gamblers Returns ,1994 หรือ คนตัดคน ตอน เกาจิ้งตัดเอง , โฆษณานาฬิกายี่ห้อ Solvil et Titus ในชุด Flying Tiger ผลงานแสดงคู่กับกัว ฟู่เฉิง อีกครั้งในภาพยนตร์ของค่ายชอว์บราเดอร์ส เรื่อง ตายไม่ว่าขอให้เห็นหน้าเธอ (The Bare-Footed Kid ,1993) ผลงานแสดงคู่กับเลสลี่ จาง ซูเปอร์สตาร์ผู้ล่วงลับ ในเรื่อง กระซิบรักให้โลกคลั่ง (The Phantom Love ,1995) หนึ่งในหนังสุดประทับใจของใครหลายคน ผลงานแสดงคู่กับหลี่หมิง อีกครั้งในเรื่อง ชีวิตข้าขอกล้าที่จะรัก (Eighteen Springs ,1997) หนังเมโลดรามาย้อนยุคของผู้กำกับแอนน์ ฮุย ที่มีนักร้องนักแสดงชื่อดังอย่างเหมย เยี่ยนฟาง ร่วมแสดงนำกับเธอ ผลงานแสดงคู่กับโจว ซิงฉือ ในเรื่อง คนตัดคน ภาค 3 (God of Gamblers 3 : Back to Shanghai) และภาพยนตร์ฉลองเทศกาลตรุษจีนปี 1997 ในเรื่อง กระทิงส์ ปุ๊เหลียวฉิงส์ ภาค 2 (All s Well End s Well ,1997) เป็นต้น ด้านฝีมือการแสดง เธอมีภาพยนตร์จีนไต้หวัน เรื่อง ผู้หญิงตัดอร่อย (Eat Drink Man Woman ,1994) ของผู้กำกับอั้งลี หรือ หลีอัน ที่คว้ารางวัลภาพยนตร์ยอดเยี่ยม ในเทศกาลภาพยนตร์นานาชาติเอเชียแปซิฟิกในปีนั้นไปครอง เธอยังเคยรับบท "เซียว เหล่งนึ่ง" ในซีรีส์กำลังภายในสุดฮิตอย่าง Return of the Condor Heroes (1998) หรือ มังกรหยก ภาค 2 ตอน จอมยุทธอินทรี (1998) คู่กับเหริ่น เสียนฉี พระเอกและนักร้องเจ้าของฉายาไม่หล่อแต่เร้าใจ ซีรีส์งานสร้างของเกาะไต้หวัน ผลงานล่าสุดของเธอ คือเรื่อง เฉือนคมโคตรเจ้าพ่อ (Jiang Hu ,2004) ผลงานอำนวยการสร้างและแสดงนำของหลิว เต๋อหัว พระเอกคู่ขวัญของเธอ ก่อนที่เธอจะหายหน้าไปจากวงการภาพยนตร์ แต่ยังคงมีผลงานแสดงในละครซีรีส์ของไต้หวัน จีนแผ่นดินใหญ่ และสิงคโปร์ เป็นระยะๆ นอกจากนี้ในช่วงยุคทศวรรษที่ 90s อู๋ เชี่ยนเหลียน เธอยังมีผลงานเพลงหลายอัลบั้มอีกด้วย
การรถไฟฟ้าขนส่งมวลชนจาการ์ตา
ช็อน โซ-ย็อน
ช็อน โซ-ย็อน (; เกิด 26 สิงหาคม ค.ศ. 1998) ชื่อในการแสดงว่า โซย็อน เป็นแร็ปเปอร์ นักร้อง นักออกแบบท่าเต้น นักแต่งเพลง โปรดิวเซอร์เพลงชาวเกาหลีใต้ สังกัดคิวบ์เอนเตอร์เทนเมนต์ รวมถึงเป็นหัวหน้าวงเกิร์ลกรุป ไอเดิล เธอเป็นที่รู้จักจากรายการ"โปรดิวซ์ 101" และ "อันพริตตี้ แร็ปสตาร์"
ช็อน โซ-ย็อน เกิดเมื่อวันที่ 26 สิงหาคม ค.ศ. 1998 ที่ซ็องนัม ประเทศเกาหลีใต้
โซย็อนปรากฏตัวครั้งแรกในฐานะศิลปินฝึกหัดของค่ายคิวบ์เอนเตอร์เทนเมนต์ในรายการ"โปรดิวซ์ 101" เธอยังเป็นผู้เข้าแข่งขันที่ได้รับความนิยมตลอดและได้อันดับที่ 10 ในตอนที่ 5 อย่างไรก็ตามเธอได้อันดับที่ 20 ในตอนสุดท้ายและไม่สามารถเป็นสมาชิกไอโอไอ
ต่อมาในปีนั้นเธอปรากฏตัวในฐานะผู้เข้าแข่งขันในฤดูกาลที่สามของการแข่งขัน "อันพริตตี้ แร็ปสตาร์" เมื่อการแข่งขันเสร็จสิ้นโซย็อนได้อันดับที่ 3 ในการแข่งขัน
เมื่อวันที่ 29 ธันวาคม ค.ศ. 2016, โซย็อนลงนามในสัญญาเป็นศิลปินภายใต้สังกัดคิวบ์เอนเตอร์เทนเมนต์ และเดบิวต์เป็นศิลปินเดี่ยววันที่ 5 พฤศจิกายน ค.ศ. 2017 ด้วยเพลง “JELLY” โดยมีเพื่อนร่วมค่ายปรากฏในมิวสิควีดีโอ ได้แก่ อีดอนและอูซอก จาก"เพนตากอน",  ควานลิน จาก"วอนนาวัน", โจ อูชาน และเพื่อนร่วมวง ซูจิน
เมื่อวันที่ 11 มกราคม ค.ศ. 2018 คิวบ์เอนเตอร์เทนเมนต์กำลังวางแผนเปิดตัวโซย็อนในวงใหม่ ในวันที่ 28 กุมภาพันธ์ ค.ศ. 2018 โซย็อนกลับมาพร้อมกับเพลงใหม่ “Idle Song” ที่แต่งเพลงเอง โดยในมิวสิควีดีโอมีซูจินด้วย
โซย็อนถูกเปิดตัวในฐานะสมาชิกของเกิร์ลกรุป ไอเดิล เมื่อวันที่ 12 เมษายน ค.ศ. 2018
วันชัยในมหาสงครามปลดปล่อยปิตุภูมิ
วันแห่งการฉลองชัยชนะสงครามปลดปล่อยปิตุภูมิ เป็นวันหยุดประจําชาติของเกาหลีเหนือ คือวันที่ 27 กรกฎาคม ซึ่งเป็นวันความตกลงการสงบศึกเกาหลี เป็นการนําไปสู้การหยุดยิงสงครามเกาหลี โดยที่กิจกรรมจะถูกจัดที่ อนุสาวรีย์แห่งชัยชนะสงครามปลดปล่อยปิตุภูมิ
รายชื่อโพสต์อินสตาแกรมที่มีผู้ใช้ถูกใจมากที่สุด
ต่อไปนี้เป็นรายชื่อโพสต์ที่มีจำนวนผู้กดถูกใจในอินสตาแกรมสูงสุดยี่สิบอันดับแรก ซึ่งสิบสองโพสต์จากอันดับดังกล่าวเกี่ยวข้องกับเหตุการณ์เดียวกัน คือ ฟุตบอลโลก 2022 และเก้าโพสต์จากอันดับดังกล่าวเกี่ยวข้องกับบุคคลเดียวกัน คือ ลิโอเนล เมสซิ กัปตันฟุตบอลทีมชาติอาร์เจนตินา
สถิติปัจจุบัน.
โพสต์ในอินสตาแกรมที่มีการกดถูกใจสูงสุดในปัจจุบัน คือ ชุดภาพถ่ายลิโอเนล เมสซิ และเพื่อนร่วมทีมของเขา หลังอาร์เจนตินา คว้าแชมป์ฟุตบอลโลก 2022 ในวันที่ 18 ธันวาคม ค.ศ. 2022 โดยโพสต์ดังกล่าวใช้เวลา 39 นาที ในการสะสมยอดการกดถูกใจ 10 ล้านครั้ง และในเวลา 24 ชั่วโมง โพสต์ดังกล่าวมีการกดถูกใจมากกว่า 50 ล้านครั้ง และเวลาต่อมาโพสต์นี้มียอดการกดถูกใจแซง "ไข่อินสตาแกรม" ซึ่งเป็นเจ้าของสถิติก่อนหน้า นอกจากนี้ โพสต์ดังกล่าวยังมีการกดถูกใจสูงสุดเมื่อนับรวมบริการเครือข่ายสังคมทุกแพลตฟอร์มด้วย
วอลเลย์บอลหญิงแชลเลนเจอร์คัพ
วอลเลย์บอลหญิงแชลเลนเจอร์คัพ  เป็นการแข่งขันวอลเลย์บอลระหว่างประเทศโดยมีทีมชาติหญิงชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนมิถุนายน ค.ศ. 2018
การแข่งขัน"แชลเลนเจอร์คัพ" จะจัดขึ้นหลังจากการแข่งขันเนชันส์ลีกรอบสุดท้าย ทีมที่ชนะจากแชลเลนเจอร์คัพจะได้สิทธิเข้าร่วมแข่งขันเนชันส์ลีกในปีถัดไปแทนที่ทีมที่ได้อันดับสุดท้ายของทีมท้าทาย (Challenger)
การแข่งขันที่คล้ายกันสำหรับประเภททีมชายคือ วอลเลย์บอลชายแชลเลนเจอร์คัพ
การแข่งขันแชลเลนเจอร์คัพประกอบไปด้วย 6 ทีม ซึ่งจะแข่งขันกัน 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะจะผ่านเข้าสู่รอบชิงชนะเลิศเพื่อหาแชมป์แชลเลนเจอร์คัพ ทีมที่ชนะจะได้สิทธิเข้าร่วมแข่งขันเนชันส์ลีกในปีถัดไป
วอลเลย์บอลชายแชลเลนเจอร์คัพ
วอลเลย์บอลชายแชลเลนเจอร์คัพ  เป็นการแข่งขันวอลเลย์บอลระหว่างประเทศโดยมีทีมชาติชายชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนมิถุนายน ค.ศ. 2018
การแข่งขันที่คล้ายกันสำหรับประเภททีมหญิงคือ วอลเลย์บอลหญิงแชลเลนเจอร์คัพ
จาการ์ตา MRT
เบห์นาม มะห์มูดี
ธนัตถ์ศรันย์ ซำทองไหล (ชื่อเดิม วชิรวิชญ์ ซำทองไหล) มีชื่อเล่นว่า แฟรงค์ เกิดเมื่อวันที่ 12 กรกฎาคม พ.ศ. 2543 แจ้งเกิดจากการเป็นนักแสดงนำในเรื่อง อาตี๋ของผม โดยรับบทเป็น “ตี๋”